Eurocopa de Fútbol - Wikipedia

# Eurocopa de Fútbol

### Na Galipedia, a wikipedia en galego.

A UEFA European Football Championship coñecida como a Eurocopa de fútbol é a competición de seleccións nacionais de fútbol que organiza a UEFA. Dispútase cada catro anos dende 1960. Hai tamén unha Eurocopa de fútbol feminino que comezou en 1984 e que dende 1997 celébrase tamén cada catro anos.

## [editar] A competición

Ata 1976, só catro equipos se clasficaban para o torneo final, número que aumentou a oito en 1980 e a dezaseis en 1996, que fica ata hoxe. O equipo do país que alberga o campionato clasifícase automáticamente, namentres que os demáis, incluído o campión, teñen que xogar unha fase previa.

### [editar] Trofeo

O Trofeo Henri Delaunay, é chamado así en honra a Henri Delaunay, o primeiro secretario xeral da UEFA e ademáis o creador da competición. Nunca puido chegar a presencia-la xa que faleceu cinco anos antes de desputarse o primeiro torneo en 1960.

## [editar] Historia

En 1956 o traballo de base para a celebración do evento xa estaba en marcha. Así, dous anos despois, en 1958 comeza a primeira Eurocopa de Fútbol. O formato orixinal da competición consistía en varias rondas eliminatorias nas que as seleccións se enfrontaban en dous encontros, un na casa e o outro fóra. Esta era a norma excepto nas semifinais e final que se xogaban a partido único no país que era a sé do torneo.

Henri Delaunay comezou as súas tentativas de organizar este torneo ao redor de 1927. Tendo en conta os grandes esforzos que puxo na desputa do mesmo, a UEFA decidíu que o primeiro campionato se desputara en Francia. A copa aínda hoxe recebe o seu nome.

A primeira final foi en París onde a URSS derrotou na prórroga á escadra de Iugoslavia. Ver Eurocopa de fútbol 1960.

A Eurocopa de fútbol 1964 foi a primeira en verse afectada por asuntos políticos, xa que Grecia rexeitou xogar contra Albania, pois estes dous paises estaban a vivir unha guerra non declarada. As finais desputáronse en España, e a selección deste país rematou vencedora ó gañar por 2-1 á URSS

En 1968 trocou o formato da competición. Oito grupos de oito equipos xogaría uns contra os outros dúas veces, e os primeiros xogarían uns cuartos de final a dobre volta. As semifinais e final xogaríanse no país sé (Italia). Na final a selección italiana vencería a Iugoslavia na repetición do encontro por 2-0. O primeiro rematara 1-1 e daquela en caso de empate o encontro tíñase que xogar de novo.

En 1972 séguese a emprega-lo mesmo formato, sendo Bélxica a sé do torneo. A selección de Alemaña Occidental gañaría a final á URSS por 3-0.

A final de 1976 disputouse en Iugoslavia. Na final, Checoslovaquia fíxose coa victoria nos penaltis fronte á Alemaña. O lanzamento decisivo realizouno Antonín Panenka disparando suavemente polo medio da portería. A este xeito de tira-los penaltis chámaselle dende entón Penalti estilo Panenka.

No ano 1980 a UEFA trocou o formato, clasificándose oito equipos para as finais. Estes dividiranse en dous grupos de catro, que se enfrontarán entre sí unha soa vez. Os campións de cada grupo serán os finalistas. Alemaña enfrontouse a Bélxica na final, a quen venceu 2-1 con dous goles de Horst Hrubesch.

En 1984 empregouse o mesmo sistema, mais esta vez os dous primeiros de cada un dos grupos pasaría a semifinais. A Francia venceu a España por 2-0 con goles de Michel Platini and Bruno Bellone. O gardamallas vasco Luis Miguel Arconada foi nomeado mellor porteiro do torneo, a pesar de que un error seu lle costou un gol a España na final.

A Eurocopa de Fútbol 1988 celebrouse en Alemaña Occidental, e seguiuse a emprega-lo modelo da Eurocopa anterior. A Holanda fíxose co título vencendo na final á URSS por 2-0.

A Eurocopa de Fútbol 1992 disputouse en Suecia nun tempo de trocos políticos no panorama europeo. Alemaña unida desputa por vez primeira unha eurocopa, e tamén o fai a Comunidade de Estados Independentes, resultado da ruptura da URSS. Iugoslavia clasificouse para as finais, pero foron excluídos pola Guerra dos Balcáns. Dinamarca xogou no seu lugar e sorprendentemente quedaron campións, vencendo á Alemaña por 2-0 na final.

Coa ruptura da URSS tódolos países que a conformaban queríanse presentar por separado. Isto provocou a aparición de novas escadras e a competición tívose que amoldar. O número de equipos participantes pasaron a ser dezaseis, ubicados en catro grupos de catro, pasando os dous primeiros a cuartos de final.

Así, na Eurocopa de Fútbol 1966 desputada en Inglaterra presentáronse 16 equipos. Alemaña vecería por 2-0 á República Checa grazas a un Gol de Ouro de Oliver Bierhoff

Bélxica e a Holanda foron os primeiros países en comparti-la organización do evento no 2000. Francia resultou alzouse coa vitoria con un Gol de Ouro de David Trezeguet.

Na Eurocopa de Fútbol 2004 empregouse por vez primeira o Gol de Prata, substituindo ao Gol de Ouro anterior. Desta volta Grecia venceu a Portugal.

## [editar] Futuro

A máis recente novidade é permitir que dous paises actúen coma sés da mesma competición. Bélxica e a Holanda foron os primeiros en compartir sé no 2000. No 2008 Austria e Suiza tamén compartirán a organización. Fálase tamén da ampliación a 24 equipos tendo en conta que tra-la disolución da URSS e Iugoslavia o número de países participantes aumentou notablemente.

## [editar] Formato

### [editar] Roldas Clasificatorias

Para chegar á fase final da Eurocopa unha escadra ten que rematar coma campión ou subcampión do seu respectivo grupo de clasificación, coa excepción dos paises sés do torneo que se clasifican automáticamente. Estes encontros comezan en outono xusto despois de desputarse o Mundial.

Os grupos son elixidos pola UEFA nun sorteo con cabezas de serie, de tal xeito que as escadras consideradas máis fortes non se enfronten entre sí nesta fase. Á hora de facer a lista de equipos máis poderosos ténse en conta:

1. O coeficiente dos encontros xogados na última fase de clasificación
2. A diferenza de goles anotados e encaixados
3. Maior número de goles anotados
4. Maior número de goles anotados fóra de casa

O resultado final son sete grupos nos que se desputa unha liga a dobre volta, con 3 puntos por vitoria, 1 por empate e 0 por derrota. En caso de empate entre dous ou máis equipos séguese este criterio:

1. Maior número de puntos nos encontros entre os equipos en cuestión
2. Maior diferenza de goles nos encontros entre os equipos en cuestión
3. Máis goles anotados nos encontros contra os equipos en cuestión
4. Máis goles anotados xogando fóra da casa nos encontros entre os equipos en cuestión
5. Resultados dos encontros de tódolos grupos:
   1. Maior diferenza de goles
   2. Máis goles anotados
   3. Máis goles anotados fóra de casa
   4. Mellor conducta deportiva.

### [editar] Fase Final

Dezaseis escadras chegan ata a fase final, para o torneo do 2008 serán os campións e subcampións dos sete grupos de clasificación. A éstes engádense os dous organizadores, Austria e Suiza. Estes dezaseis equipos son divididos en catro grupos, (A,B,C,D). Estes escólleos a UEFA mediante un sorteo preparado para que non se xunten os cabezas de serie.

Os catro grupos xogan unha liguiña onde cada escadra se enfronta a cada rival unha soa vez. A vitoria vale 3 puntos, o empate 1 e a derrota 0. O campión e subcampión de cada grupo pasa a cuartos de final. A partires de aí xógase a eliminatoria a partido único. Se ao remate dalgún encontro hai empate, xogarase un tempo extra de trinta minutos. Se aínda persiste, desputarase unha tanda de penaltis.

## [editar] Resultados

Ano | Lugar |  | Final |  | 3º e 4º posto
--- | --- | --- | --- | --- | ---
Campión | Resultado | Subcampión | 3º Posto | Resultado | 4º Posto
1960 Detalles | Francia | URSS | 2 - 1 prórroga | Iugoslavia | Checoslovaquia | 2 - 0 | Francia
1964 Detalles | España | España | 2 - 1 | URSS | Hungría | 3 - 1 Prórroga | Dinamarca
1968 Detalles | Italia | Italia | 1 - 1 2 - 0 replay | Iugoslavia | Inglaterra | 2 - 0 | URSS
1972 Detalles | Bélxica | Alemaña Occidental | 3 - 0 | URSS | Bélxica | 2 - 1 | Hungría
1976 Detalles | Iugoslavia | Checoslovaquia | 2 - 2 (5 - 3) penaltis | Alemaña | Holanda | 3 - 2 prórroga | Iugoslavia
1980 Detalles | Italia | Alemaña Occidental | 2 - 1 | Bélxica | Checoslovaquia | 1 - 1 (9 - 8) tanda de penaltis | Italia
Ano | Sé | Campión | Resultado | Subcampión | Semifinalistas (Non se desputa encontro de 3º e 4º posto dende 1980)
1984 Detalles | Francia | Francia | 2 - 0 | España | Dinmarca | e | Portugal
1988 Detalles | Alemaña Occidental | Holanda | 2 - 0 | URSS | Italia | e | Alemaña occidental
1992 Detalls | Suecia | Dinmarca | 2 - 0 | Alemaña | Holanda | e | Suecia
1996 Detalles | Inglaterra | Alemaña | 2 - 1 Gol de Ouro | República Checa | Inglaterra | e | Francia
2000 Detalles | Bélxica & Holanda | Francia | 2 - 1 Gol de Ouro | Italia | Holanda | e | Portugal
2004 Detalles | Portugal | Grecia | 1 - 0 | Portugal | República Checa | e | Holanda
2008 Detalles | Austria & Suiza |  |
2012 Detalles |  |  |

### [editar] Vitorias totais

Dende que a Unión Soviética inagurara o palmarés do torneo, só Alemaña (con 3 títulos) e Francia (con 2) venceron en máis dunha ocasión.

## [editar] Palmarés

Equipo | Títulos | Subcampións | 3º Posto | Semifinalistas | 4º Posto
--- | --- | --- | --- | --- | ---
Alemaña | 3 (1972, 1980, 1996) | 2 (1976, 1992) | - | 1 (1988) | -
Francia | 2 (1984, 2000) | - | - | 1 (1996) | 1 (1972)
URSS# | 1 (1960) | 3 (1964, 1972, 1988) | - | - | 1 (1968)
Italia | 1 (1968) | 1 (2000) | - | 1 (1988) | 1 (1980)
España | 1 (1964) | 1 (1984) | - | - | -
República Checa# | 1 (1976) | - | 2 (1960, 1980) | - | -
Países Baixos | 1 (1988) | - | 1 (1976) | 3 (1992, 2000, 2004) | -
Dinamarca | 1 (1992) | - | - | 1 (1984) | 1 (1964)
Grecia | 1 (2004) | - | - | - | -
Iugoslavia# | - | 2 (1960, 1968) | - | - | 1 (1976)
Bélxica | - | 1 (1980) | 1 (1972) | - | -
Portugal | - | 1 (2004) | - | 2 (1984, 2000) | -
República Checa | - | 1 (1996) | - | 1 (2004) | -
Inglaterra | - | - | 1 (1968) | 1 (1996) | -
Hungría | - | - | 1 (1964) | - | 1 (1972)
Suecia | - | - | - | 1 (1992) | -

## [editar] Sés

Hosts | Nation | Year(s)
--- | --- | ---
2 times | Bélxica | 1972, 2000*
2 times | Francia | 1960, 1984
2 times | Italia | 1968, 1980
1 time | Austria | 2008**
1 time | Inglaterra | 1996
1 time | Alemaña | 1988
1 time | Holanda | 2000*
1 time | Portugal | 2004
1 time | España | 1964
1 time | Suecia | 1992
1 time | Suiza | 2008**
1 time | Iugoslavia | 1976

- *Bélxica e Holanda, ámbalas dúas, foron sés da Eurocopa do 2000
- **Austria e Suiza compartirán a organización da Eurocopa do 2008

### [editar] Aparicións nas Fases Finais

Aparicións | País
--- | ---
10 | Alemaña[1]
8 | Inglaterra Dinamarca Países Baixos España
7 | Italia Francia
6 | URSS[2]
5 | Portugal Iugoslavia[3]
4 | Bélxica República Checa Romenia
3 | República Checa Suecia Rusia Suíza

2

Bulgaria
Croacia
Grecia
Hungría
Escocia
Turquía
Noruega

1

Irlanda
Template:LVAf
Serbia e Montenegro[4]
Eslovenia
Austria
Template:FINf

## [editar] Ver tamén

- Goleadores da Eurocopa de Fútbol

## [editar] Notas

1. ↑ Incluíndo cinco aparicións coma Alemaña Occidental.
2. ↑ Incluindo unha aparición coma Comunidade de Estados Independentes en 1992.
3. ↑ Inclue a clasificacción para 1992 e posterior descalificación polas sancións internacionais debido á Guerra dos Balcáns
4. ↑ O pais chamouse República Federal de Iugoslavia no 2000.

## [editar] Ligazóns externas

- UEFA European Championship en uefa.com. (en inglés)
- European Football Championship (en inglés)

Traído desde "http://gl.wikipedia.org../../../e/u/r/Eurocopa_de_F%C3%BAtbol_d689.html"

Categoría: Fútbol

##### Views

- Artigo
- Discusión
- Revisión actual

##### Procura

##### Outras linguas

- العربية
- Български
- Català
- Česky
- Dansk
- Deutsch
- Ελληνικά
- English
- Español
- Eesti
- Suomi
- Føroyskt
- Français
- Frysk
- עברית
- Hrvatski
- Magyar
- Bahasa Indonesia
- Italiano
- 日本語
- Lëtzebuergesch
- Lietuvių
- Latviešu
- Nederlands
- Norsk (bokmål)
- Polski
- Português
- Română
- Русский
- Simple English
- Српски / Srpski
- Svenska
- ไทย
- Türkçe
- Українська
- Tiếng Việt
- 中文